Tokyo Olympicsഎന്റെ തോല്വിയില് പൊട്ടിക്കരഞ്ഞ പെണ്കുട്ടിയെ കെട്ടിപ്പിടിച്ച് സല്യൂട്ട് ചെയ്യാന് ആഗ്രഹം: മേരി കോം ടോക്യോ ഒളിമ്ബിക്സില് ഒരു മെഡല് നേടുകയെന്ന ഇന്ത്യയുടെ മുതിര്ന്ന ബോക്സിംഗ് താരം എം സി മേരി കോമിന്റെ സ്വപ്നം പൂര്ത്തീകരിക്കപ്പെട്ടില്ലെന്ന് മാത്രമല്ല, തുടക്കം മുതല്ക്കേ താരത്തിന്റെ വിജയത്തിനായി കാത്തിരുന്ന ദശലക്ഷക്കണക്കിന് ഇന്ത്യന് ആരാധകരെ താരത്തിന്റെ പരാജയം തകര്ത്തു കളയുകയും ചെയ്തു.കൊളംബിയയുടെ വലന്സിയ വിക്ടോറിയയ്ക്കെതിരായ ഒരു സ്പ്ലിറ്റ് ഡിസിഷനില് ബോക്സിംഗ് മത്സരത്തില് ഐക്യകണ്ഠേനയല്ലാതെ പോയിന്റടിസ്ഥാനത്തില് വിജയിയെ നിര്ണ്ണയിക്കുന്ന രീതി 23 ന് പരാജയപ്പെട്ട താരം ടോക്യോ ഗെയിംസില് നിന്ന് പുറത്താവുകയും ചെയ്തു. തന്റെ രണ്ടാമത്തെ ഒളിമ്ബിക് മെഡലിനായി റിംഗിലേക്കിറങ്ങിയ മേരിയുടെ പരാജയം ആരാധകര്ക്ക് ഹൃദയഭേദകമായി. തങ്ങളുടെ ഇഷ്ടതാരമായ മേരി ക്വാര്ട്ടര് ഫൈനലിലേക്ക് കടക്കുമെന്ന് പ്രതീക്ഷിച്ചിരുന്ന ഇന്ത്യക്കാര്ക്ക് ഇത് ഒരു കയ്പേറിയ നിമിഷമായിരുന്നു. എന്നാല് രണ്ടാം റൗണ്ടിലെ അവരുടെ ഞെട്ടിപ്പിക്കുന്ന പുറത്താക്കല് ബഹുഭൂരിപക്ഷം വരുന്ന ആരാധകരെയും നിരാശരാക്കി. സോഷ്യല് മീഡിയ പ്ലാറ്റ്ഫോമുകളിലൂടെ ആരാധകര് ദു:ഖം പ്രകടിപ്പിക്കുകയും റഫറിമാരുടെ വ്യത്യസ്തമായ തീരുമാനത്തില് അസ്വസ്ഥത പ്രകടിപ്പിച്ച ഈ വനിതാ ചാമ്ബ്യനെ അവര് അഭിനന്ദിക്കുകയും ചെയ്തു. അതേസമയം, ഇന്ത്യയുടെ ഈ സ്റ്റാര് ബോക്സര്, ചില ആളുകള് തന്റെ ഒളിമ്ബിക് മത്സരം കാണുന്ന ഒരു വീഡിയോ ട്വിറ്ററില് പങ്കിടുകയുണ്ടായി. ആ വീഡിയോയില് ആരാധകര് മേരിയെ ശക്തമായി പിന്തുണയ്ക്കുന്നത് കാണാം. പക്ഷേ മേരി തോല്ക്കുന്ന ഭാഗമെത്തുമ്ബോള്, ഒരു പെണ്കുട്ടി ഹൃദയം തകര്ന്ന രീതിയില് പൊട്ടിക്കരയുന്നതും നമുക്ക് കാണാം.ഈ പെണ്കുട്ടിയെ കാണാന് എന്നെങ്കിലുമെനിക്ക് അവസരം ലഭിച്ചാല് ഞാന് അവളെ കെട്ടിപ്പിടിക്കുകയും സല്യൂട്ട് ചെയ്യുകയും ചെയ്യും. പ്രിയ സഹോദരീ, നിനക്ക് ഏതെങ്കിലുമൊരു കായിക മല്സരത്തില് താല്പ്പര്യമുണ്ടെങ്കില്, നിന്നെ സഹായിക്കുന്നതിന് ഞാന് തയ്യാറാണ്, മേരി തന്റെ ട്വീറ്റില് പറയുന്നു.വീഡിയോ കണ്ടതിന് ശേഷം നിരവധി ആരാധകര് വീഡിയോയുടെ കമന്റ് സെക്ഷനില് തങ്ങളുടെ അഭിപ്രായം രേഖപ്പെടുത്തി. അവരില് ഭൂരിഭാഗവും പറഞ്ഞത് ഇത്, ആ ദിവസത്തെ ഇന്ത്യാ മഹാരാജ്യത്തിന്റെ മാനസികാവസ്ഥയെ കാണിക്കുന്ന ദൃശ്യങ്ങള് ആണെന്നാണ്. യഥാര്ത്ഥ ആരാധകര് എപ്പോഴും ഇങ്ങനെയാണ്. അവര് നിങ്ങള്ക്കു വേണ്ടി മുറവിളി കൂട്ടിക്കൊണ്ടേയിരിക്കും, അവര് ഈ പെണ്കുട്ടിയെ പോലെ എപ്പോഴും നിങ്ങളെ സ്നേഹിക്കും, ഒരു ആരാധകന് എഴുതി. ദശലക്ഷക്കണക്കിന് ഇന്ത്യന് ആരാധകര് മല്സരഫലം തീര്ച്ചയായും മേരിക്ക് അനുകൂലമായിരിക്കുമെന്നാണ് കരുതിയതെങ്കിലും, മറിച്ചാണ് ഫലം വന്നത്. ഇന്ത്യക്കാരെ സംബന്ധിച്ചിടത്തോളം അത് ഓര്ക്കാപ്പുറത്ത് കിട്ടിയ ഒരു അടി പോലെ ആയിരുന്നു.മത്സരഫലം തനിക്ക് അനുകൂലമായിരുന്നില്ലായെങ്കിലും ഇന്ത്യയുടെ ഈ വനിതാ ബോക്സര് എതിരാളിയെ കെട്ടിപ്പിടിച്ച് യഥാര്ത്ഥ സ്പോര്ട്സ്മാന് സ്പിരിറ്റ് പ്രകടിപ്പിക്കുക തന്നെ ചെയ്തു. സ്പ്ലിറ്റ് ഡിസിഷനുണ്ടാക്കിയ ആശയക്കുഴപ്പത്തിന് ശേഷവും, 2012 ഒളിമ്ബിക്സ് വെങ്കല മെഡല് ജേതാവായ മേരി കോം തന്റെ കൊളംബിയന് എതിരാളിക്ക് മുന്നില് പുഞ്ചിരിയോടെ തലകുനിച്ച് ആദരവ് പ്രകടിപ്പിക്കുകയും അഭിനന്ദന വാക്കുകള് കൈമാറുകയും ചെയ്തു.മേരി തന്റെ ഒളിമ്ബിക് കരിയറിനു വിരാമമിട്ട് നിരാശയോടെയാണ് റിംഗില് നിന്ന് അവസാനമായി പുറത്തേക്കിറങ്ങുന്നത്. നാലു വര്ഷങ്ങളില് ഒരിക്കല് മാത്രം നടക്കുന്ന ഒളിമ്ബിക്സ് എന്ന ഈ കായിക മാമാങ്കത്തില് മത്സരിക്കുന്നതില് നിന്ന് നാല്പത് വയസ്സിനു മുകളിലുള്ള ബോക്സര്മാരെ AIBA ഐബ വിലക്കുന്നതിനാല്, ആറ് തവണ ഐബ ലോക വനിതാ ബോക്സിംഗ് ചാമ്ബ്യനായ മേരിക്ക് 2024 പാരീസ് ഒളിമ്ബിക്സ് മല്സരത്തില് പങ്കെടുക്കാന് കഴിയുകയില്ല.